Servijus Tulijus

Servijus Tulijus (m. 535 m. pr. m. e.) – pusiau legendinis šeštasis Romos karalius, kilęs iš etruskų.
Jis pakeitė iš kaimyninės Etrurijos kilusį penktąjį Romos karalių Tarkvinijų Senajį (Priską). Tulijus valdė 578–535 m. pr. m. e.Servijus Tulijus. Visuotinė lietuvių enciklopedija. Nuoroda tikrinta 2021-10-26. Jis apjuosė Romą aukšta mūro siena, kuri tęsėsi nuo Kapitolijaus iki Palatino kalvos ir buvo pavadinta „Servijaus siena” (archeologų teigimu, ji pastatyta apie 530–500 m. pr. m. e.), įvedė gyventojų turto surašymą, tada pagal turtą suskirstė juos į klases ir nustatė, kaip apsiginklavę turi dalyvauti kare. Vykdė reformas, kurios užbaigė perėjimą į valstybę.

 Valdymas 

Viena svarbiausių Tulijaus reformų buvo centurijų reforma, pakeitusi gentines tribas teritorinėmis, įtraukusi plebėjus į Romos bendruomenę, dalinai sulyginusi patricijų ir plebėjų teises. Taip pat, remdamasis Solono reformomis Atėnuose, Servijus Tulijus suskirstė Romos piliečius pagal turtą – įvedė cenzą. Centurijų reforma piliečiai (plebėjai ir patricijai) pagal turto cenzą buvo suskirstyti į 5 klases. Pirmoji klasė – turtingiausiųjų, penktoji – vargingiausiųjų. Piliečiai, neturintys turto cenzo ir nepriklausantys nė vienai šių grupių, buvo pavadinti proletarais.

Karalius pertvarkė ir kariuomenę, įvedė naują valdžios instituciją. Kiekviena klasė sudarydavo tam tikrą centurijų (šimtinių) skaičių. Naujajame tautos susirinkime – centurinėse komisijose – klasė turėdavo tiek balsų, kiek sudarydavo centurijų. Pirmoji, turtingiausia klasė, turėjo daugiau balsų, nei visos kitos drauge.

 Išnašos 

Kategorija:Senovės Romos karaliai